Δίνεται το παρακάτω κείμενο του Φώτη Βαρέλη για συνανάγνωση με το κείμενο του Ευαγόρα Παλληκαρίδη. Μπορείτε να ακούσετε μελοποιημένη ποίηση του ήρωα Παλληκαρίδη, αναζητώντας τη στο διαδίκτυο με τον τίτλο «Θα πάρω μιάν Ανηφοριά», όπως, επίσης, και να αναζητήσετε πληροφορίες για τη νεαρή ηρωίδα της Κατοχής, Ηρώ Κωνσταντοπούλου (Ηρώ Κωνσταντοπούλου - Wikipedia). Έπειτα, να παρακολουθήσετε το slideshow με σχετικές φωτογραφίες. Τέλος, να γίνει συζήτηση για τα κοινά στοιχεία των δύο ηρώων.

Ευαγόρας Παλληκαρίδης

(Παιδί της Ε΄ Γυμνασίου που κρεμάστηκε στην Κύπρo)

Όταν ο Φώτης Βαρέλης έμαθε για τον απαγχονισμό του Παλληκαρίδη, έδωσε εργασία στους μαθητές του με θέμα: Ευαγόρας Παλληκαρίδης. Ενώ οι μαθητές του έγραφαν έκθεση, ο ίδιος έγραψε το παρακάτω ποίημα.

Εψές πουρνό, μεσάνυχτα, στης φυλακής την μάντρα
πα στης κρεμάλας τη θηλειά σπαρτάραγε ο Βαγόρας
Σπαρτάρησε, ξεψύχησε, δεν τάκουσε κανένας.
Η μάνα του ήταν μακριά, ο κύρης του δεμένος
η νια που τον ορμήνεβε δεν είδε νυχτοπούλι
κι οι νιοι συμμαθητάδες του μαύρο όνειρο δεν είδαν…
Εψές πουρνό, μεσάνυχτα, θάψαν τον Ευαγόρα…
Σήμερα, Σάββατο ταχιά, όλη η ζωή σαν πρώτα.
Ετούτος πάει στο μαγαζί, εκείνος πάει στον κάμπο.
Ψηλώνει ο χτίστης εκκλησιά, πανίν απλώνει ο ναύτης
και στο σκολειόν ο μαθητής συλλογισμένος πάει.
Χτυπά κουδούνι μπαίνουνε αράδα η κάθε τάξη
Μπαίνει κι η πρώτη η άταχτη κι η τρίτη που διαβάζει,
μπαίνει κι η Πέμπτη αμίλητη η τάξη του Ευαγόρα.
− Παρόντες όλοι; – Κύριε ο Ευαγόρας λείπει…
− Παρόντες! λέει ό δάσκαλος και με φωνή που τρέμει.
− Σήκω Ευαγόρα να μας πεις Ελληνική Ιστορία.
Ο δίπλα, ο πίσω κι ο μπροστά βουβοί και δακρυσμένοι
αναρωτιούνται στην αρχή ώσπου η σιωπή τους κάμνει
να πέσουν μ’ αναφιλητό, ετούτοι κι όλη η τάξη.
− Παλληκαρίδη, άριστα, Ευαγόρα πάντα πρώτος!
Στους πρώτους πρώτος, άγγελε πατρίδας δοξασμένης
συ μέχρι χθες της μάνας σου ελπίδα κι αποκούμπι
και του σκολειού μας σήμερα Δευτέρα Παρουσία!
Τάπε κι απλώθηκε σιωπή πα στα κλαμένα νιάτα
που μπρούμυτα γεμίζανε της τάξης τα θρανία
έξω από κείνο τ’ αδειανό, παντοτινά γεμάτο!

Πηγή: Φώτης Βαρέλης, Ευχαριστώ τους ανθρώπους, εκδ. «Τέχνη» Αντώνιος Βρατσάλης, Ρόδος 2010.

## Ευαγόρας Παλληκαρίδης

## Προτομή Ευαγόρα Παλληκαρίδη

## Ηρώ Κωνσταντοπούλου

## Προτομή Ηρώς Κωνσταντοπούλου

## Καταστατικό της οργάνωσης Ε.Π.Ο.Ν., στην οποία άνηκε η Ηρώ Κωσταντοπούλου

## Τάφοι Ευαγόρα Παλληκαρίδη και άλλων αγωνιστών, Φυλακισμένα Μνήματα, Λευκωσία, Κύπρος

# Οθόνη Βοήθειας

Δίνεται το παρακάτω κείμενο του Φώτη Βαρέλη για συνανάγνωση με το κείμενο του Ευαγόρα Παλληκαρίδη. Μπορείτε να ακούσετε μελοποιημένη ποίηση του ήρωα Παλληκαρίδη, αναζητώντας τη στο διαδίκτυο με τον τίτλο «Θα πάρω μιάν Ανηφοριά», όπως, επίσης, και να αναζητήσετε πληροφορίες για τη νεαρή ηρωίδα της Κατοχής, Ηρώ Κωνσταντοπούλου (Ηρώ Κωνσταντοπούλου - Wikipedia). Έπειτα, να παρακολουθήσετε το slideshow με σχετικές φωτογραφίες. Τέλος, να γίνει συζήτηση για τα κοινά στοιχεία των δύο ηρώων.

# Καρτέλα Συντελεστών

Τίτλος:

Έκδοση:

Ημερομηνία Δημιουργίας:

Συντελεστές

- Δημιουργία - Παιδαγωγική Σχεδίαση:

- Τεχνική Σχεδίαση - Ανάπτυξη:

Πηγές